Condimentul foarte ieftin care îmbunătățește sănătatea creierului. Se vinde cu doar 2.30 lei și are multe beneficii pentru organism. Poate fi folosit în diverse preparate culinare.
Atunci când gătim, folosim adesea diverse condimente pentru a da o aromă preparatelor. Unele dintre ele, însă, au diverse beneficii pentru sănătate, așa că merită să fie consumate regulat.
Salvia, de exemplu, este un condiment care are multe beneficii pentru organism. Este un condiment cunoscut pentru mirosul înțepător pe care îl are și se poate adăuga în diverse rețete.
Puțini știu, însă, că salvia ajută la îmbunătățirea sănătății creierului. Mai exact, potrivit cercetătorilor, poate îmbunătăți capacitatea de cunoaștere, dar poate ajuta și în tratamentul pentru boala Alzheimer.
De asemenea, salvia conține compuși care ar putea avea beneficii pentru funcția cognitivă și neurologică. Antioxidanții din această plantă contribuie la stimularea sistemului de apărare al creierului.
În cadrul unui studiu, 39 de participanți ce suferă de boala Alzheimer ușoară până la moderată au consumat, în fiecare zi, timp de patru luni, fie 2 ml de supliment de extract de salvie, fie un placebo.
Pacienții care au consumat extractul de salvie au avut rezultate mai bune la testele care au măsurat memoria, raționamentul, rezolvarea de probleme și alte abilități cognitive, potrivit Healthline.
Totodată, în cazul adulților sănătoși, consumul de salvie în cantități mici ajută la îmbunătățirea memoriei. Dozele mai mari au ajutat la menținerea unei stări bune de spirit, precum și la creșterea vigilenței.
Un avantaj al acestui condiment este reprezentat și de prețul avantajos. Salvia se găsește destul de ușor pe piață și se vinde chiar și cu prețul de 2.30 lei.
Salvia se poate adăuga în supe, în umpluturi pentru carne sau pentru legumele prăjite. Mai poate fi folosit și în piureul de cartofi sau dovlecei, în omletă sau pentru friptura la cuptor. Le oferă preparatelor un gust aromat și ușor amar. Se poate adăuga și în sosul de roșii.
Condimentul mai poate fi consumat și sub formă de ceai. Acesta se prepară din frunzele uscate ale salviei. Pentru a-l prepara, ai nevoie de o lingură de plantă uscată la 250 ml de apă clocotită.
Deși anumite condimente au beneficii pentru sănătatea creierului, acestea nu trebuie să înlocuiască tratamentul anumitor afecțiuni, avertizează specialiștii. Dacă sunt adăugate condimente la gătit, este bine ca acestea să fie consumate cu moderație.